111. ΑΠΟΦΑΣΗ ΥΠΟΥΡΓΟΥ ΥΓΕΙΑΣ ΚΑΙ ΠΡΟΝΟΙΑΣ Αριθ.Α1α/οικ.2517  της 4 Μαρτ.-6 Απρ.1998 (ΦΕΚ Β΄ 366) Καθορισμός αρμοδιοτήτων του Δ.Σ. των Νοσηλευτικών Ιδρυμάτων του Ν.Δ.2592/53 καθώς και του τρόπου λειτουργίας αυτών κ.λπ. Έχοντας υπόψη: α) Το άρθρ.15 και 16 του Νόμ.2519/97 «Ανάπτυξη και εκσυγχρονισμός του Εθνικού  Συστήματος Υγείας, οργάνωση των υγειονομικών υπηρεσιών, ρυθμίσεις για το φάρμακο και άλλες διατάξεις» (ΦΕΚ 165/Α/97). β) Τις διατάξεις του άρθρ.1 του Νόμ.2469/97 και το γεγονός ότι από τις διατάξεις της απόφασης αυτής δεν προκαλείται επιπλέον δαπάνη σε βάρος του Κρατικού Προϋλογισμού. γ)Την αριθ.ΔΥ3α/οικ.878/96 (ΦΕΚ 924/Β/96) Απόφαση περί ανάθεσης αρμοδιοτήτων στους Υφυπουργούς Υγείας και Πρόνοιας, αποφασίζουμε: Αρμοδιότητες του Διοικητικού Συμβουλίου Άρθρ.1.-1.Το Διοικητικό Συμβούλιο κάθε νοσοκομείου αποτελεί το ανώτατο όργανο το οποίο διοικεί το Νοσοκομείο και διαχειρίζεται όλη την κινητή και ακίνητη περιουσία του. Στο πλαίσιο αυτό ασκεί ιδίως τις αρμοδιότητες όπως αναφέρονται στο άρθρ.16 του Νόμ.2519/97. Επίσης, 2.Αποφασίζει για την ανάγκη πρόσληψης του απαραίτητου προσωπικού και για τις υπηρεσιακές μεταβολές αυτού σύμφωνα με την ισχύουσα Νομοθεσία. Αναθέτει τη διενέργεια ελέγχων σε υπαλλήλους της δικαιοδοσίας του ή σε μέλος του Δ.Σ. για την εξέταση θεμάτων του Νοσ/μείου. Εισηγείται για ένα ή περισσότερα τμήματα να ορίζονται ως ειδικά Κέντρα(παρ. 1-2 άρθρ.19 Νόμ.2519/97). Εισηγείται για τη δημιουργία και τη λειτουργία ερευνητικών Κέντρων ή μονάδας (παρ.1 άρθρ.21 Νόμ.2519/97). Εισηγείται την καθιέρωση απογευματινής λειτουργίας τμημάτων μονάδων εργαστηρίων καθώς και των χειρουργείων του Νοσ/μείου (παρ.1 άρθρ.22 Νόμ.2519/97). Αποφασίζει για την λειτουργία μονάδων αποκατάστασης και αποθεραπείας (παρ.1-3 άρθρ.23 Νόμ.2519/97). Προτείνει να προσλαμβάνονται με σύμβαση ορισμένου χρόνου γιατροί σε θέσεις με ειδικότητα αντίστοιχης της κενής θέσης εάν δεν έχουν καλυφθεί κατόπιν προκήρυξης ή μέχρι να ολοκληρωθεί η διαδικασία κρίσης των υποψηφίων και διορισμό σε αυτές (παρ.4 άρθρ.23 Νόμ.2519/97). Εισηγείται για την λειτουργία νέων τμημάτων, εργαστηρίων ή μονάδων καθώς και για την μεταφορά τμημάτων που λειτουργούν σε άλλα νοσοκομεία του ιδίου νομού ή και θέσεις γιατρών και οδοντιάτρων ΕΣΥ και λοιπού προσωπικού. Αποφασίζει για την τοποθέτηση σε τμήμα, μονάδα κ.λπ. στο Νοσ/ μείο και στο Κ.Υ. αντιστοίχως των γιατρών που προσλαμβάνονται (παρ.(2-3) άρθρ.35 Νόμ.2519/97). Τρόπος λειτουργίας Δ.Σ. Άρθρ.2.-1.Το Δ.Σ. συνεδριάζει τακτικά 2 φορές το μήνα και έκτακτα όπου υπάρχει ανάγκη κατόπιν πρόσκλησης των μελών (τακτικών ή αναπληρωματικών) από τον Πρόεδρο. Με την πρόσκληση κοινοποιείται στα μέλη και η Η.Δ. με αντίγραφα των εισηγήσεων των θεμάτων τουλάχιστον 3 ημέρες πριν από κάθε συνεδρίαση. Στην Η.Δ. αναγράφεται η ημερομηνία, η ώρα και ο τόπος της συνεδρίασης. Δεν απαιτείται πρόσκληση των μελών όταν το μέλος έχει δηλώσει από πριν ότι κωλύεται να συμμετάσχει ή όταν υπάρχει αντικει-μενική αδυναμία συμμετοχής του. 2.Η εισήγηση των θεμάτων γίνεται από τον Γ.Δ/ντή (σύμφωνα με τις διατάξεις του άρθρ.17 του Νόμ.25919/97) όπου υπάρχει ή από τους Δ/ντές της Ιατρικής, νοσηλευτικής, διοικητικής και τεχνικής υπηρεσίας στους οποίους ο Πρόεδρος αναθέτει την ανάπτυξη εισηγήσεων σε θέματα αρμοδιότητάς τους. Θέματα που δεν αναφέρονται στην ημερήσια διάταξη, δεν συζητούνται, εκτός αν πρόκειται για επείγον θέμα, οπότε συζητείται εφόσον γίνει δεκτό ομόφωνα. 4.Το Δ.Σ. βρίσκεται σε απαρτία όταν τα παρόντα μέλη είναι περισσότερα από τα απόντα. Μεταξύ των παρόντων να είναι ο Πρόεδρος, ή ο Αντιπρόεδρος. Μπορεί να λειτουργήσει με ελλειπή συγκρότηση, όχι όμως πέρα από ένα τρίμηνο και όταν κατά την διάρκεια της λειτουργίας του μέλη του πέθαναν ή δεν αποδέχθηκαν το διορισμό τους ή αποχώρησαν για οποιαδήποτε αιτία. 5.Οι αποφάσεις λαμβάνονται κατά πλειοψηφία των μελών. Σε περίπτωση ισοψηφίας υπερισχύει η άποψη εκείνη με την οποία τάσσεται η άποψη του Προέδρου. 6.Κατά τις συνεδριάσεις του Δ.Σ. τηρούνται πρακτικά τα οποία πρέπει να μνημονεύουν οπωσδήποτε τους αριθμούς πρακτικών ή αποφάσεων και στα οποία υποχρεωτικά η γνώμη των μειοψηφούντων πρέπει να καταχωρείται. Εφόσον δεν υπάρχει μειοψηφούσα γνώμη η απόφαση του Δ.Σ. θεωρείται ομόφωνη. Τα πρακτικά υπογρά-φονται από τον Πρόεδρο, τα μέλη και το Γραμματέα του Δ.Σ. Η υπογραφή του Προέδρου ή του αναπληρωτή του αρκεί για την υπόσταση κάθε πράξης του Δ.Σ. 7.Χρέη Γραμματέα εκτελεί υπάλληλος του Νοσοκομείου που ορίζεται με απόφαση του Δ.σ. μαζί με τον αναπληρωτή του. Ο Γραμματέας έχει την ευθύνη για την τήρηση των πρακτικών των συνεδριάσεων και της αλληλογραφίας του Δ.Σ. σε ειδικό αρχείο. 8.Μετά την λήξη της θητείας (3ετία) του, το Δ.Σ. και μέχρι να ορισθεί το νέο Δ.Σ. και για χρονικό διάστημα 3 μηνών εξακολουθεί να ασκεί τα καθήκοντα του κανονικά. (Μετά τη σελ.134,330) Σελ. 134,331 Τεύχος 1307 Σελ. 29 Νοσηλευτικά Ιδρύματα 34.Β.α.111 9.Στις συνεδριάσεις του Δ.Σ. μετέχουν τα μέλη του Δ.Σ. ο Γραμματέας και μόνο όσα άλλα πρόσωπα έχουν κληθεί εγγράφως από το Δ.Σ. να συμμετέχουν για συγκεκριμένο θέμα. Συμμετοχή προσώπου χωρίς έγγραφη πρόσκληση δεν επιτρέπεται. Πάντως κατά τη λήψη των αποφάσεων δεν μπορεί να είναι παρόν οποιοσδήποτε δεν είναι μέλος του Δ.Σ. με εξαίρεση το Γραμματέα. Υποχρεώσεις και καθήκοντα Προέδρου, Αντιπροέδρου και μελών του Δ.Σ. Άρθρ.3.-Α.Ο Πρόεδρος του Δ.Σ. του Νοσοκο-μείου ασκεί τις αρμοδιότητες όπως αναφέρονται στο άρθρ.16 παρ.2 του Νόμ.2519/97 επιπλέον δε: 1.Συγκαλεί σε συνεδριάσεις του Δ.Σ., τακτικά 2  φορές το μήνα, εκτάκτως όσες φορές κρίνει απαραίτητο ή το ζητήσουν 4 τουλάχιστον μέλη. Καθορίζει τις ημερομηνίες συνεδριάσεων, τα προς συζήτηση θέματα, υπογράφει την ημερήσια διάταξη και διευθύνει τις συνεδριάσεις αυτού. 2.Συγκροτεί ομάδες εργασίας ή επιτροπές από το επιστημονικό ή λοιπό προσωπικό, για τη μελέτη ή παροχή γνωμοδοτήσεως σε θέματα που υπάγονται στις δραστηριότητες του Νοσ/μείου. Συγκροτεί την 3μελή επιτροπή προάσπισης των δικαιωμάτων του πολίτη ενημέρωσης των νοσηλευομένων και γενικά των προσερχομένων στο Νοσ/μείο πολιτών. 3.Με απόφασή του που ανακοινώνει στο Δ.Σ. και μπορεί να ανακαλέσει οποτεδήποτε, μπορεί να αναθέσει στον αντιπρόεδρο του Δ.Σ. του Νοσοκομείου την άσκηση μέρους των αρμοδιοτήτων του των περιπτ. γ, δ και ε της παρ.2 του άρθρ.16 του Νόμ.2519/97. 4.Οφείλει να υποδεχθεί κατά τη λήξη της θητείας του Δ.Σ. την νέα διοίκηση του Νοσοκομείου και να παραδώσει σε αυτή κάθε στοιχείο που κατέχει το Δ.Σ. (τα πρακτικά συνεδριάσεων, το εμπιστευτικό αρχείο του Δ.Σ.) και να παράσχει κάθε απαραίτητη πληροφορία για την απρόσκοπτη συνέχιση της διοίκησης του Νοσ/μείου. Για την παράδοση ή παραλαβή συντάσσεται σχετικό πρακτικό. Με ευθύνη του Προέδρου λειτουργεί στο Νοσοκομείο Γραφείο Επικοινωνίας με τον πολίτη. Τα μέλη του Δ.Σ. κατά τη διάρκεια της θητείας τους υπέχουν τις ευθύνες των Δημοσίων Υπαλλήλων. Β.Ο Αντιπρόεδρος του Δ.Σ. έχει τις ακόλουθες αρμοδιότητες. 1.Αναπληρώνει τον Πρόεδρο του Δ.Σ. ελλείποντα, απόντα, κωλυόμενα, σε όλες τις αρμοδιότητες και εξουσίες αυτού. 2.Ασκεί τις αρμοδιότητες που του έχουν ανατεθεί από τον Πρόεδρο του Δ.Σ. ή από το Δ.Σ. κατά τα οριζόμενα στην παρ.2 εδάφ.ζ του άρθρ.16 του Νόμ.2519/97. Σελ. 134,332 Τεύχος 1307 Σελ. 30 Γ.Τα μέλη του Δ.Σ. έχουν τις ακόλουθες υποχρεώσεις και αρμοδιότητες. Όλα τα μέλη του Δ.Σ. έχουν υποχρέωση να προσέρχονται στις συνεδριάσεις αυτού, τακτικές και έκτακτες, όταν καλούνται να διατυπώσουν τις απόψεις τους επί των συζητουμένων θεμάτων και εφόσον διαφωνούν να αιτιολογήσουν την διαφωνία τους, η οποία και θα γράφεται στα πρακτικά. Τα μέλη που διορίζονται σε αντικατάσταση άλλων υπηρετούν για το υπόλοιπο της θητείας των αντικαθιστάμενων μελών. Μέλος που δεν παρίσταται αδικαιολόγητα σε 3 συνεχείς συνεδριάσεις εκπίπτει αυτοδίκαια από το αξίωμα του μέλους και κινείται η διαδικασία αντικατάστασης. Τα μέλη του Δ.Σ. κατά τη διάρκεια της θητείας τους υπέχουν τις ευθύνες των Δημοσίων Υπαλλήλων. Διαδικασία εκλογής αιρετών μελών του Δ.Σ. Άρθρ.4.-Τα αιρετά μέλη που προβλέπονται από τις διατάξεις παρ.2 του άρθρ.15 του νόμ.2519/97 να συμμετέχουν στο Δ.Σ. των Νοσ/μείων του ΕΣΥ εκλέγονται ως ακολούθως: 1.Δικαίωμα συμμετοχής στις εκλογές Α.Για την εκλογή εκπροσώπων των γιατρών και των άλλων επιστημόνων της Ιατρικής Υπηρεσίας. Στην εκλογή παίρνουν μέρος. α)Όλοι οι γιατροί που εργάζονται στο Νοσ/μείο με οποιαδήποτε μορφή και σχέση εξαρτημένης εργασίας. β)οι άμισθοι ειδικευόμενοι γιατροί εφόσον έχουν τοποθετηθεί με απόφαση του Υπουργού Υγείας και Πρόνοιας πλην εκείνων που υπηρετούν σε άλλες υπηρεσίες και ασκούνται ως υπεράριθμοι (στρατιωτικοί, δημόσιοι υπάλληλοι κ.λπ.). γ)Οι επιστήμονες άλλων κλάδων, που υπάγονται στην ιατρική υπηρεσία (χημικοί, φυσικοί, ακτινοφυσικοί). δ) Οι Πανεπιστημιακοί γιατροί και άλλοι κατά την παραπάνω έννοια επιστήμονες, που υπηρετούν τακτικά στις Πανεπιστημιακές μονάδες, που είναι εγκατεστημένες και λειτουργούν στο Νοσ/μεία. 34.Β.α.111 Νοσηλευτικά Ιδρύματα Β. Για την εκλογή εκπροσώπων των άλλων εργαζομένων, πλην γιατρών και επιστημόνων Ιατρικής υπηρεσίας. Στην εκλογή παίρνουν μέρος: α)Οι εργαζόμενοι όλων των κλάδων (πλην γιατρών και άλλων επιστημόνων της ιατρικής υπηρεσίας που υπηρετούν με οποιαδήποτε σχέση εξαρτημένης εργασίας). β)Δεν συμμετέχουν όσοι έχουν προσληφθεί προσωρινά σε αναπλήρωση υπαλλήλων που απουσιάζουν. Ο εκπρόσωπος αυτός πρέπει να είναι κάτοχος πτυχίου τουλάχιστον μέσης σχολής. 2.Τρόπος εκλογής. α)Δικαίωμα υποβολής υποψηφιότητας έχουν όσοι συμμετέχουν σύμφωνα με τα παραπάνω εδάφια της προηγουμένης παραγράφου στις εκλογές. β)Μαζί με τον εκπρόσωπο για τακτικό μέλος του Δ.Σ. εκλέγεται και ο αναπληρωτής αυτού. γ)Κάθε υποψήφιος με τον υποψήφιο αναπληρωτή του συμπεριλαμβάνονται σε ξεχωριστό ψηφοδέλτιο. δ)Εκπρόσωπος στο Συμβούλιο εκλέγεται εκείνος που θα συγκεντρώσει το (50%+1) των εγκύρων ψηφδελτίων. Αν κατά την πρώτη ψηφοφορία δεν συγκεντρώσει κανένας από τους υποψήφιους το πενήντα τοις εκατό συν ένα των ψήφων, η εκλογή επαναλαμβάνεται μεταξύ των δύο πρώτων κατά σειρά σε αριθμό ψήφων. Το ψηφοδέλτιο που εκλέγει τον εκπρόσωπο τακτικό μέλος εκλέγει και τον αναπληρωτή του. ε)Οι εκλογές διεξάγονται με μυστική ψηφοφορία σε ημέρα και χώρο που ορίζονται από τον Πρόεδρο του Διοικητικού Συμβουλίου του Νοσ/μείου ύστερα από συννενόηση με τους συνδικαλιστικούς φορείς των εργαζομένων στο Νοσ/μείο. Η ψηφοφορία διεξάγεται με βάση κατάσταση του προσωπικού, που έχει δικαίωμα συμμετοχής στις εκλογές. Η κατάσταση καταρτίζεται από την υπηρεσία προσωπικού κάθε νοσοκομείου και υπογράφεται από τον Διοικητικό Δ/ντή αυτού. 3.Εκλογή Εφορευτικής Επιτροπής. α)Για την διεξαγωγή των  εκλογών, εκλέγεται με μυστική ψηφοφορία τριμελής Εφορευτική Επιτροπή. β)Η εκλογή της Εφορευτικής Επιτροπής μπορεί να γίνει την ίδια ημέρα που έχει ορισθεί για την εκλογή του εκπροσώπου ή άλλη προηγούμενη ημέρα που ορίζεται κατά την ίδια διαδικασία ορισμού της ημέρας, εκλογής του εκπροσώπου. Μαζί με την Εφορευτική Επιτροπή εκλέγονται και δύο γραμματείς. γ)Δικαίωμα να εκλεγούν και να εκλέξουν έχουν όσοι συμπεριλαμβάνονται στις αναφερόμενες στις προηγούμενες παραγράφους κατηγορίες. 4.Εφαρμογή διατάξεων για λοιπά θέματα. Για θέματα που δεν καλύπτονται από τις ρυθμίσεις του άρθρου αυτού εφαρμόζονται ανάλογα όσα ισχύουν για την διαδικασία διεξαγωγής αρχαιρεσιών στις πρωτοβάθμιες συνδικαλιστικές οργανώσεις. Για την φύλαξη των χώρων των Νοσηλευτικών Ιδρυμάτων Ν.Δ.2592/1953 σε ειδικά συνεργεία παροχής υπηρεσιών ασφαλείας ,βλέπε παρ.12 άρθρ.28 Νόμ.2646/15-20 Οκτ.1998 (ΦΕΚ Α΄ 236), ανωτ.σελ. 96,743. 